
Angla linguo 


L'Angla ( English , pronuncata /'iqglij/) esas Anglo- 
Saxona linguo qua originis en AngUa. L'Angla esas oficala 
en 73 landi, ed esas un ek la maxim parolata lingui del 
mondo. 

Esas multe uzata kom internaciona linguo por komercal 
aferi inter nacioni, por komunikaji, por aviacado, en 
l'Interreto, ed en multa internaciona organizuri. 

Historiale, l'Angla originis de la fuziono di lingui e dialekti 
nune nomizita Anciena Angla linguo, qua adportesis al 
estala rivo di Britania dal Germana koloniigeri dum la 5ma 
yarcento. Granda nombro di vorti konstruktesis sur latina 
radiki, pro ol esis la linguo di katolik eklezio e di intelektal 
Europana vivo dum yarcenti. l'Angla linguo anke influesis 
dal antiqua Nordala linguo pro la Vikinga invadi di 
Britania dum la 8ma e 9ma yarcenti. 

Normanda konquesto di Anglia dum la llma yarcento 
adportis multa vorti de la Normanda linguo e la chanji en 
vortaro donacis latinida mieno a lo qua lore esis Mez- 
Angla. La displaso dil vokali, qua komencis en la sudo di 
Anglia dum la 15ma yarcento, esis la komenco di la 
moderna Angla. 

Angla linguo/Angliana linguo 



(English) 

Parolata 

Unionita Rejio, Usa, Kanada, 

en: 

ed altra 70 landi 

Regiono: 

Europa Ocidentala, Nord- 
Amerika, Oceania, Afrika 

Nombro di 

380 milioni (lma linguo), 600 

parolanti: 

milioni (2ma linguo) 

Rango: 

3 


Indo-Europana 


Germana 

Klasifikuro: 

Westala grupo 

Anglo-Friziana lingui 

Angliana 

Oficala stando 

Oficala 

Unionita Rejio, Kanada, 
Australia ed altra stati, kelka 

linguo en: 

stati di Usa 

Regulata 

Nulu, tamen la OED esas 

da: 

importanta 


Kodexi 

ISO 639-1: 

en 

ISO 639-2: 

eng 



Extenseso dil {{{nomo}}} 

Videz anke: - Linguaro 























Parolanti 


L'Angla esas probable la triesma maxim parolata matrala linguo (inter 300 e 400 milion personi) del mondo, 
ed anke la duesma maxim parolata, pos la Chiniana, se on inkluzas li qui uzas ol kom duesma linguo (pluse 
200 milioni personi). 

Historio 


La Angliana es West-Germana linguo e do deveninto de la Proto-Germana. Ol es proxima a la Friziana e la 
Saxoniana, e min proxima al Germana e Nederlandana lingui. Plu fora kuzi esas la Skandinaviana lingui. 


Mezepoko 

Dum la lasta yari di la West-Romana imperio, kelka Germana tribi iris a Britania ed okupis teritorio ibe. Ci 
esis la Angli, la Yuti e la Saxoni. Li batalis kontre la restanta Romani e la Brita Kelti. Multa Kelti, qua til 
lore vivis en la nuna Anglia, tramigris a Bretonia en Francia, ibe on til nun ankore parolas la Bretonia, Brita- 
Kelta linguo. 

Ma multa Kelti restis en Britania e diversa Kelta e Germana rejii fondesis. La Kelti posedis Wales, sud- 
westal Anglia, nordal Anglia e Skotia, ube ne la Skotiana parolesis ma altra Kelta linguo. La Saxoni habitis 
en centrala e suda Anglia, la Angli en estal e central Anglia e la Yuti en sud-estal Anglia. Li parolis rilata 
dialekti qua divenis l'Angla Anciena. 

Ta linguo havis vasta e vivanta literaturo, certe por ta tempo, de qua ne tre multa texti venas. Tre interesiva 
historii, fabuli ec. existas en la Anciena Angliana. Exemplo es Beowulf. 

Dum la lasta yarcenti Skandinaviani o Vikingi venis, qua okupis granda parti di norda ed estal Anglia. York 
esis importanta urbo por li. Nur pos 1000 preske vinkis l'Angliani la Vikingi. 

Ye 1066 la Angliana rejulo Harold fine vinkis la Vikingi, ma il ocidesis dum la Batalio di Hastings kontre la 
Normani. William, duko di Normandia, divenis la rejulo di Anglia. II e lua soldati parolis la Normandiana 
Franciana e granda parti dil Angliana elito parolos Francianca dum venonta yarcenti. La linguo chanjis pro 
ta influi ed on nomas la fazo dil Angla pos 1066 la Meza Angliana. 

Importanta verkisti di la Meza Angla esis Geoffrey Chaucer e John Gower. 


Frua avancigi 

Dum agosto 1417, Henry la 5ma di Anglia komencis avancigar la utiligo di la Angla linguo en la 
guvernerio, vice la Angla-Normandiana o Franca linguo. II esis la unesma Angla rejulo depos la tempo di 
William la Konquestero, qua, en personala letri, skribis en la Angla linguo. Dum la regno di Henry aparis la 
"Chancery Standard" di la Angla linguo, en qua oficala dokumenti esis skribata. 


Depose 

Same kam Anglia, Angla linguo expansis tra la mondo (Britanian imperio), e pro Usa divenar la maxim 
granda ekonomiala e militala povo, ol divenis la nuna linguo por internaciona komuniko. 





Quankam l'existo di altra internaciona lingui e di lingui quale Ido od Esperanto - qui serchas l'uzado di 
linguo "neutrala" (to esas, sen patrio) l'Angla nune esas la precipua linguo por internaciona komunikado. 
To esas pro dominacanta "civilizuro" ne adoptir altra linguo e ol impozis lua. Simile, to esas la kauzo pro 
quo en multa landi di Europa parolesas latinida lingui, nam Latina linguo esis la linguo di komuniko di la 
Romana imperio. 

Nune existas propozi pri la neutreso en l'uzado di helpolinguo. Tamen, de ekonomiala vidpunto, granda 
quanto di monetaro spensesar por subvencionar la procedo di docado-lernado, exemple la preci di libri, di 
sequanta exameni di certifiko quon ulo devas rinovigar pos certa tempo. To esas la kauzo dil repulso pri 
adoptar altra linguo por internaciona komuniko, de quin obtenas profito de la docado dil Angla. 

Linguaro 


l'Angla esas Indo-Europana linguo del grupo di Germana linguaro. 
Quankam la sociolinguistiko dil Britanian insuli ek l'invadi dil vikingi e dil 
normandi, ricevis grava pruntaji dil nordala germana lingui e dil franciana, e 
granda parto di lua lexiko esis rekreita ek latinala kultismi. La du lasta influi 
facas ke l'Angla esus probable unu dil germana lingui plu atipa tam en 
vortaro kam en gramatiko. 

La viva parento plus simila a l'Angla esas la Friziana, linguo parolata da 
mezmiliono di personi en la provinco di Frizia (Nederlando), proxime 
Germania e altra insuli en Norda Maro. Lua simileso esas plu klara kam on 
komparas l'antiqua l'Angla kun l'antiqua Friziana, pro la ristmktureso di 
l'Angla pro la stranjera influo facis dil modern l'Angla linguo notbale min 
simila a la Friziana kam lo esis en antiqua epoki. 



Konstruktita varietati di l'Angla 

■ Basic English 

■ E-Prime 

■ Attempto Controlled English 

■ Special English 


Dialekti 


Existas multa dialekti di l'Angla. En Britania la diversa dialekti devenas regionala variadi di l'anglosaxona e 
meza Angla. En diversa landi existas diversa variadi di la linguo, kun gramatikala e lexikala diferi. 

Statistiki 


Cirkume 375 milion personi parolas l'Angla kom unesma linguo. l'Angla nun esas probable la triesma linguo 
maxim parolata kom matrala linguo, dop Chiniana e Hispana. Tamen, kande kombinita la ennaskita e la 
neennaskita parolanti ol esas probable la maxim parolata linguo del mondo. 

Evalui qui inkluzas la parolanti kom duesma linguo varias de 470 milioni til 1 miliardo, segun la fonto di la 
statistiko. La docisto di linguistiko David Crystal kalkulas ke la quanto di ne nativa parolanti esas triople de 
la quanto di nativa parolanti. 

En 1990 la landi kun la maxim granda nombro di parolanti di l'Angla kom unesma linguo esis: 








1. 223 900 000 Usa 

2. 60 000 000 Nigeria 

3. 53 300 000 Unionita Rejio 

4. 32 000 000 Filipini 

5. 21 000 000 India 

6. 16 000 000 Kanada 

7. 14 800 000 Australia 

8. 5 500 000 Malaizia 

9. 3 700 000 Tanzania 

10. 3 500 000 Sudafrika 

11. 3 300 000 Irlando 

12. 3 200 000 Nova-Zelando 

13. 2 700 000 Liberia 

14. 2 300 000 Jamaika 

15. 1 200 000 Trinidad e Tobago 

16. 1 000 000 Si ngapur 

Notora skriptisti en l'Angla 



Savo di l'Angla en l'Europana Uniono. 


■ Geoffrey Chaucer 

■ William Shakespeare 

■ John Milton 

■ William Blake 

■ Charles Dickens 

■ Mark Twain 

■ James Joyce 


■ Ernest Hemingway 

■ George Orwell 

■ Jack Kerouac 

■ J. D. Salinger 

■ J.R.R. Tolkien 

■ D. H. Lawrence 


Usa e Britania esas du landi separata per komuna linguo^ 



Oficala lingui di Europana Uniono 



Angliana | Bulgariana | Chekiana | Daniana | Estoniana | Finlandana | Franciana 
Germaniana | Grekiana | Hispaniana | Hungariana | Irlandana | Italiana | Latviana 
Lituaniana | Maltana | Nederlandana | Poloniana | Portugalana | Romaniana 
Slovakiana | Sloveniana | Suediana 

Fonto: Pagino di Europana Uniono (http://europa.eu/abc/european_countries/ianguages/index_en.htm) 


Referi 


1. The United States and Great Britain are two countries separated bya common language, frazo 
da George Bernard Shaw 


Extera ligili 


Angla Louis de Beaufront, Louis Couturat, Paul Hugon, English-international dictionary (1908) 

(http://archive.org/details/englishinternatiOObeaurich) sur http://www.archive.org 

